ব্রিজবেনে এখন শীত। আবহাওয়া খুবই সুন্দর। আধুনিক শহর। কিন্তু রাত আটটা-নটার মধ্যেই লোকজনের ঘরে ফেরা সারা। এরপর নিরিবিলি শহর। এখানকার ডলারের মান মার্কিন ডলারের চেয়ে সামান্য কম। কিন্তু ব্যাংকে বা মুদ্রা-বিনিময় দোকানে ডলার ভাঙাতে গিয়ে আমরা হাজারে মাত্র নয়শ চল্লিশ অস্ট্রেলীয় ডলার পেয়েছি—নানা রকমের ট্যাক্স/চার্জ এর কারণ। শুনেছি শহরটিতে এমন অল্প কিছু দোকানও রয়েছে যেখানে বিনিময় হার প্রায় সমান সমান; কিন্তু নতুনদের পক্ষে এগুলোকে খুঁজে পাওয়া সহজ নয়। অস্ট্রেলিয়াতে থাকা-খাওয়ার খরচও অনেক বেশী। ক্রেডিট কার্ড একটি প্রয়োজনীয় উপাদান হয়ে দাঁড়াচ্ছে—এটি ব্রিজবেনে বুঝতে পেরেছি। ফেরার পথে জিএসটি’র টাকা কাগজের নোটে দিল না; নিজের ক্রেডিট কার্ড না থাকায় সহকর্মীর কার্ডে তা নিতে হলো।